**Prof. dr Slobodan Stanišić** je rođen u Banja Luci, 18.10.1953 godine, gdje je završio Osnovnu školu i Gimnaziju.

Diplomirao je na Pravnom fakultetu u Beogradu 1976 godine, a pravosudni ispit položio 1979 godine u Sarajevu.

Od 1999 - 2007 godine je bio glavni i odgovorni urednik časopisa “Advokatura” koji izdaje Advokatska komora Republike Srpske, a od 2003 do 2006 godine je obavljao funkciju člana Visokog sudskog i tužilačkog savjeta Bosne i Hercegovine.

Magistarski rad pod nazivom “Odgovornost u slučaju udesa izazvanog motornim vozilima u pokretu” odbranio je 2006 godine, a doktorsku disertaciju “Objektivna odgovornost u sistemu odgovornosti za štetu” - 2008 godine.

Od 2005 godine do danas objavio je sedam monografija i to: “Ogledi iz građanskog prava I” (2005), “Odgovornost za štetu od motornih vozila“ (2008), „Objektivna odgovornost za štetu” (2012) “Ogledi iz građanskog prava II” (2017) i “Obligaciono pravo”, Opšti dio, Knjiga I,II i III (2019).

Od 4.6.2010-4.06.2014 godine je bio na Listi arbitara Spoljnotrgovinske arbitraže pri Privrednoj komori Crne Gore, a od 01.01.2021 godine je na Listi arbitara pri Gospodarskoj Komori Republike Hrvatske. U toku 2018 i 2019 i 2021 godine bio je u više navrata predsjednik arbitražnog vijeća u sporovima između raznih privrednih subjekata u Republici Srpskoj.

Učestvovao je kao referent na brojnim savjetovanjima pravnika u zemlji i inostranstvu, te je kao saradnik Udruženja sudija i Udruženja pravnika Republike Srpske i edukator Centra za edukaciju sudija i tužilaca Republike Srpske i Federacije BiH održao više predavanja i radionica.

Objavio je više od 40 naučnih radova u domaćoj i stranoj literaturi.

Radi kao advokat i redovni profesor Fakulteta pravnih nauka Panevropskog Univerziteta “Apeiron” u Banja Luci / odgovorni nastavnik za predmete “Obligaciono pravo I” Obligaciono pravo II”, “Pravo osiguranja” i “Notarsko pravo”.

Posjeduje dugogodišnje iskustvo iz advokatske prakse koju obavlja 40 godina. Posebne specijalnosti i iskustvo ima iz ugovornog prava, prava osiguranja, medicinskog i farmaceutskog prava, kao i iz oblasti vanugovorne i ugovorne građanske odgovornosti za štetu.Govori engleski jezik i solidno se služi italijanskim jezikom.